b'\n_START_ARTICLE_\nMarko Pav\xc4\x8dek\n_START_SECTION_\n\xc5\xbdivljenjepis\n_START_PARAGRAPH_\nMarko Pav\xc4\x8dek je bil sin pesnika Toneta Pav\xc4\x8dka in brat igralke Sa\xc5\xa1e Pav\xc4\x8dek. \xc5\xa0tudiral je primerjalno knji\xc5\xbeevnost in sloven\xc5\xa1\xc4\x8dino na Filozofski fakulteti ter dramaturgijo na Akademiji za gledali\xc5\xa1\xc4\x8de, radio, film in telivizijo. Naposled je storil samomor.\n_START_SECTION_\nDela\n_START_PARAGRAPH_\nNapisal je eno in edino pesni\xc5\xa1ko zbirko z naslovom Z vsako pesmijo me je manj, ki je bila izdana posmrtno leta 1981. Zbirka je primerna za mlade in odrasle bralce, predstavlja pa izbor zapu\xc5\xa1\xc4\x8dine pesnika. Na za\xc4\x8detku svoje ustvarjalne poti je zarisal zna\xc4\x8dilne poteze svoje podobe, ki je bila razpeta med mladostno neugnanost in spoznanje te\xc5\xbee \xc5\xbeivljenja, med hvalnico in to\xc5\xbebo, med ljubezen in smrt. Mlada poezija vstopa v sodobno slovensko literaturo. V njej predstavlja tenko\xc4\x8duten in nezamenljiv glas, ki je zorel v samosvojo govorico in se povzpel v tragi\xc4\x8dni vrh \xc5\xbeivljenja in poezije.'